Suinteresuotiems tiekėjams 2024-02-27

*(siunčiama CVP IS priemonėmis)*

**DĖL DOKUMENTŲ PERDAVIMO**

Atsakydami į suinteresuoto tiekėjo 2025 m. vasario 25 d. pateiktą klausimą dėl **Vilniaus miesto šilumos tiekimo tinklų nuo ŠK02204 iki Gerovės g. 21 darbo projekto parengimo ir rekonstravimo rangos darbų pirkime pagal dinaminę pirkimų sistemą CVP IS ID 1311317** (toliau tekste – **Pirkimas**), AB Vilniaus šilumos tinklai (toliau – **Perkantysis subjektas**).

|  |  |  |
| --- | --- | --- |
| **Eil. Nr.** | **Suinteresuoto tiekėjo klausimas** | **Atsakymas** |
| 1. | Prašome patvirtinti, kad užsakovas perduos rangovui pilnos apimties techninį projektą PDF ir brėžiniais DWG formate. | Informuojame, kad Perkantysis subjektas pateiks laimėjusiam Pirkimą Rangovui turimą techninį projektą PDF formatu bei brėžinius DWG formatu. |

Vadovaujantis Pirkimo Bendrųjų sąlygų 3.6. punktu, bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas.

Suinteresuotiems tiekėjams 2025-03-05

*(siunčiama CVP IS priemonėmis)*

**DĖL DOKUMENTŲ PERDAVIMO**

Atsakydami į suinteresuotų tiekėjų 2025 m. vasario 27-28 d. ir 2025 m. kovo 4-5 d. pateiktus klausimus dėl **Vilniaus miesto šilumos tiekimo tinklų nuo ŠK02204 iki Gerovės g. 21 darbo projekto parengimo ir rekonstravimo rangos darbų pirkime pagal dinaminę pirkimų sistemą CVP IS ID 1311317** (toliau tekste – **Pirkimas**), AB Vilniaus šilumos tinklai (toliau – **Perkantysis subjektas**).

|  |  |  |
| --- | --- | --- |
| **Eil. Nr.** | **Suinteresuoto tiekėjo klausimas** | **Atsakymas** |
| 1. | Techniniame projekte yra nurodyta, kad reikalinga demontuoti šalia esančius karšto vandens vamzdynus ir fasonines dalis.  Karšto vandens vamzdynų demontavimas nei projekte, nei darbų sąnaudų žiniaraštyje nei kituose pirkimo dokumentuose nėra specifikuotas.  Pašome atsakyti ar rangovas privalės demontuoti karšto vandens vamzdynus, esančius šalia trasos. Jeigu taip, ar reikės demontuoti ir gelžbetoninius lovius, kuriuose vamzdynai yra pakloti. | Informuojame, kad kai šalia rekonstruojamos trasos pakloti atjungti neveikiantys vamzdynai, rangovas, atlikdamas šilumos tiekimo tinklų rekonstravimo darbus privalės atlikti perdengimo plokščių ir vamzdynų demontavimą, jei esami kanalai iš surenkamų mažų gelžbetoninių detalių, turi numatyti ir jų demontavimą. |
| 2. | Klausimas, susijęs su 1 klausimu. Sklypo plano brėžinyje yra trasos vietų, pvz. trasa „N“, kur nėra žymėjimo, kad demontuojami tinklai.  Prašome atsakyti ar karšto vandens vamzdynas, kurį reikės demontuoti, yra šalia visur, kur pakloti rekonstruojami šilumos tiekimo tinklai? | Informuojame, kad rengiant techninį projektą vadovautasi topografine nuotrauka. Ten kur akivaizdu, jog yra šalia antras kanalas, projekto plane pavaizduota, kaip demontuojamas. „N“ trasos atveju topografinėje nuotraukoje rodoma kaip vienas kanalas, todėl gali būti, kad visi vamzdynai bus pakloti viename kanale. Tokiu atveju, visi kanale esantys vamzdžiai demontuojami, o kanalas panaudojamas naujam tinklui kloti. Tai taikoma visai projekto apimčiai. |
| 3. | Jei sutarties vykdymas yra sustabdomas ne dėl Rangovo kaltės, ar Užsakovas įsipareigoja padengti papildomas išlaidas, susijusias su sutarties draudimo pratęsimu? | Vadovaujantis Sutarties  BD dalies 15.13 punktu visas išlaidas susijusias su darbų vykdymo sustabdymu, neapsiribojant Sutarties draudimo termino pratęsimu (jei toks pagrindas būtų), įsivertinti turi rangovas, t. y. Perkantysis subjektas nekompensuoja jokių papildomai patirtų išlaidų dėl Sutarties draudimo, Sutarties užtikrinimo garanto ir kt. draudimų pratęsimų. |
| 4. | Prašome nurodyti kokia planuojama pirkimo vertė. | Informuojame, kad tokia informacija nebus skelbiama. |
| 5. | Ar Užsakovas užtikrins Rangovo patekimą į rūsius ar pastatus, kur bus vykdomi darbai. | Informuojame, kad už patekimą į rūsius, pastatus ar kitas patalpas, kur bus vykdomi darbai, atsakingas Rangovas. Esant poreikiui prašome kreiptis į Perkantįjį subjektą, kuris neatsisako padėti ir tarpininkauti. |
| 6. | Projekto bendroji dalis. UAB "Vilniaus apšvietimas" įrašyta pastaba "Pastabos: Prieš darbų pradžią, dėl laikino apšvietimo tinklo perkėlimo kreiptis į UAB „Vilniaus apšvietimas“. Išlaidas apmoka statytojas/užsakovas" Norime pasiteirauti kaip bus kompensuojamas laikinas apšvietimo tinklo perkėlimas? Ar Rangovai turi vertinti jas pasiūlyme? Jei taip, prašome nurodyti, kokią sumą Rangovai turi įsivertinti ir kurioje pozicijoje. | Rangovas turi vadovautis techninės specifikacijos 1.2.4. p. *„Iki Darbų pradžios gauti visus Darbų vykdymui reikiamus leidimus“*, tame tarpe prieš darbų vykdymą kreiptis UAB „Vilniaus apšvietimas“ kaip nurodyta techniniame projekte ir esant poreikiui apmokėti išlaidas dėl laikino apšvietimo tinklo perkėlimo. |
| 7. | Projekto bendroji dalis. Cituojame „Remiantis atliktų topografinių tyrimų ir apžiūros vietoje duomenimis, numatomų rekonstruoti šilumos tiekimo tinklų apsaugos zonoje neleistinai (negavus šilumos perdavimo tinklų savininko ar valdytojo pritarimo) auga 77 vnt. įvairių rūšių ir skersmens medžių bei krūmynų. Medžiai ≥ 2 m. atstumu nuo rekonstruoti numatomų šilumos tiekimo tinklų yra numatomi išsaugoti, numatant atitinkamus projekto sprendinius ir darbų vykdymo technologiją. Taip pat, projekto sprendiniuose numatoma, kad visi šilumos tiekimo tinklų apsaugos zonoje ir statybvietėje augantys ir išsaugomi medžiai turi būti apsaugoti nuo galimų pažeidimų darbų vykdymo metu ant kamienų viela pririšamomis 2,0 - 2,50 m ilgio lentomis. Visų medžių taksacija pateikta 05-24-TP-BD.Br-01 brėžinyje.“ . Taip pat projekto bendrojoje dalyje (cituojame) „Remiantis saugotinų medžių ir krūmų kirtimo, persodinimo ar kitokio pašalinimo atvejų, šių darbų vykdymo ir leidimų šiems darbams išdavimo, medžių ir krūmų vertės atlyginimo tvarkos aprašu, saugotinų medžių ir krūmų kirtimo, persodinimo ar kitokio pašalinimo, genėjimo darbus gali vykdyti žemės ar želdynų ir želdinių savininkas ar valdytojas, taip pat šios tvarkos numatytais atvejais prašymą pateikęs kitas fizinis ar juridinis asmuo, gavęs savivaldybės leidimą saugotinų medžių ir krūmų kirtimo, persodinimo ar kitokio pašalinimo, genėjimo darbams, išduotą pagal nustatytą formą ir atlyginus pašalinamų saugotinų medžių ir krūmų atkuriamąją vertę, nurodytą leidime.“ Norime pasiteirauti kur reikia įvertinti brėžinyje ar reikia vertinti brėžinyje 05-24-TP-BD.Br-01 numatytų brėžinyje 05-24-TP-BD.Br-01 numatytų medžių kirtimo darbus? Taip pat, ar reikia vertinti brėžinyje 05-24-TP-BD.Br-01 kertamų medžių atkuriamąją vertę? Jei taip, prašome patikslinti, kokią sumą Rangovai turi įvertinti pasiūlymą. | Dalis klausimo suformuluota neaiškiai, todėl perkantysis subjektas negali pateikti atsakymo į klausimą. Prašome patikslinti klausimą.  Pažymime, kad Rangovas privalo įsivertinti visas galimas su medžių kirtimu susijusias išlaidas, įskaitant, esant poreikiui, ir atkuriamąją vertę. |
| 8. | Projekto bendroji dalis. "Darbų vykdymo metu, nustačius, kad yra būtinų kirsti medžių ar krūmų kurie nebuvo pažymėti projektinėje dokumentacijoje, topografinėje nuotraukoje, ar jų pažymėjimas neatitinka faktinės situacijos, šių želdinių kirtimui taip pat turi būti gautas leidimas." Norime pasiteirauti ar Rangovams bus papildomai apmokama už šiuos darbus? | Informuojame, kad darbų vykdymo metu nustačius faktinius požeminių tinklų ir komunikacijų padėties neatitikimus topografiniams duomenims, būtų nustatyta kad yra būtinų kirsti medžių arba krūmų, kurie nebuvo pažymėti projektinėje dokumentacijoje, topografinėje nuotraukoje, ar jų pažymėjimas neatitinka faktinės situacijos ir paaiškėjus, kad dėl to būtina pašalinti medį, šių medžių kirtimui taip pat turi būti gautas leidimas. Už šiuos darbus ir apmokėjimą atsakingas Rangovas.  Pažymime, kad kiekvienu tokiu atveju būtina informuoti Vilniaus miesto savivaldybės administracijos Miesto tvarkymo ir aplinkos apsaugos skyriaus Aplinkos apsaugos ir želdinių tvarkymo poskyrį ir atskirai spręsti tokio medžio išsaugojimo galimybes ir numatyti reikiamas priemones, kaip tai numatyta techniniame projekte.  Papildomai primename, kad Techninės specifikacijos 3 skyriuje *„Reikalavimai darbui su želdiniais“* yra nustatyti reikalavimai, susiję su medžių ir kitų želdinių išsaugojimu. |
| 9. | Projekto bendroji dalis (cituojame) „Projekto sprendiniuose nėra numatomos keisti statinio pamatų konstrukcijos arba pamatų apkrovos, projekto sprendiniuose numatomas senų šilumos tiekimo tinklų vamzdynų pakeitimais naujais nesukelia jokio papildomo apkrovų poveikio ar apkrovų į pagrindą ar gretimiems statiniams ir aplinkai. Projekto sprendiniams parengti nėra reikalingos aktualios esamų pagrindų ir grunto savybės bei duomenys, kurie būtų naudojami sprendinių parengimui ir tinkamam sprendinių apskaičiavimui ir patikrinimui, todėl nei projekto sprendinių parengimui, nei numatomų darbų vykdymui, žemės sklypo inžineriniai geologiniai (geotechniniai) tyrimai nėra reikalingi ir nėra numatomi atlikti šio projekto apimtyje.“. Projekto ŠT dalyje (cituojame) „Jei rangovas susiduria su tokiu gruntu, kuris jo nuomone yra silpnas, jis turi nedelsdamas informuoti projekto vadovą, kuris sprendžia ar šis gruntas yra tikrai silpnas ir siūlo šioje vietoje kitą projektinį sprendimą (silpno grunto pašalinimą, pakeičiant geru ir pan.). Jeigu nurodytame galutiniame iškasimo gylyje randamas netinkamas gruntas Rangovas jį turi pašalinti pagal projekto vadovo reikalavimą.“ Taip pat ŠT dalyje (cituojame) „Tuo atveju, kai Rangovas atlikdamas požeminius darbus susiduria su projekto brėžiniuose nenurodytais įrenginiais arba komunikacijomis, jis privalo nedelsiant informuoti statybos techninę priežiūrą ar iškviesti atkastų inžinerinių tinklų ar įrenginių savininką/ atstovą. Vadovaujantis statybos techniniais reglamentais apsaugoti, išlaikyti arba pašalinti minėtus įrenginius arba komunikacijas. Tik tada leidžiama tęsti darbus toje zonoje” Norime pasiteirauti, jeigu vykdant darbus paaiškės, kad reikia atlikti grunto pakeitimo darbus ar gruntinio vandens lygis yra auštas ir jį reikia pažeminti darbų vykdymo metu, bus atkasti projekte nenumatyti požeminiai įrenginiai ar komunikacijos, kurias reikės pašalinti, ar bus Rangovams kompensuojami šie darbai papildomai, nes skaičiavimo metu geologija – nepateikta, tad numatyti ar šiuos darbus būtina vertinti – Rangovai neturi galimybės? | Rangovas atlikdamas šilumos tiekimo tinklų rekonstravimo darbus privalo tinkamai įsivertinti jo manymu visas reikalingas  išlaidas ir esant poreikiui visas kitas galimas išlaidas, kurias patirs vykdydamas savo sutartinius įsipareigojimus, įsiskaičiuojant į pasiūlymo kainą. Kiekvienas klausime minimas atvejis turi būti vertinamas individualiai, vertinama ar Rangovas turėjo / galėjo numatyti šiuos darbus, ar darbai patenka į rangos sutarties specialiosios dalies 11.2.1. punkto nuostatas ir kt. svarbias aplinkybes. |
| 10. | Projekte nurodyti kertami medžiai. Prašome patikslinti ar projekte nurodyti visi kertami medžiai bus galimi kirsti be papildomų suderiniumų. Taip pat ar medžių kirtimas suderintas su Vilniaus miesto savivaldybės administracija? | Informuojame, kad techninio projekto sprendiniai yra suderinti su Vilniaus miesto savivaldybės administracija. Leidimu kirsti projekte tiek numatytus, tiek nenumatytus medžius ir su tuo susijusiomis išlaidomis pasirūpina Rangovas. Prašome vadovautis techninės specifikacijos 1.2.4. punktu *„Iki Darbų pradžios gauti visus Darbų vykdymui reikiamus leidimus“* ir 3.6 punktu *„Visi šalintini medžiai, numatyti projekte, privalo būti bandomi išsaugoti. Jeigu to padaryti nepavyksta, iš anksto Rangovas (ne vėliau kaip 3 dienas po sužinojimo apie šių aplinkybių atsiradimą) privalo apie tai informuoti Užsakovą, Vilniaus m. sav. administracijos Miesto tvarkymo ir aplinkos apsaugos skyriaus Aplinkos apsaugos ir želdynų tvarkymo poskyrį ir derinti šalinimo laiką. Esant poreikiui, ornitologo pažyma rūpinasi Rangovas“.* |

Vadovaujantis Pirkimo Bendrųjų sąlygų 3.6. punktu, bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas.